Legal Document

Category: 689

Text:
33. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 356 της 15 Οκτ./24 Νοεμ. 1992 (ΦΕΚ Α΄  177) Ίδρυση Υπολιμεναρχείου στον Άγιο Κήρυκο Ικαρίας, καθορισμός της περιφέρειας δικαιοδοσίας του και τροποποίηση της περιφέρειας δικαιοδοσίας του Λιμεναρχείου Σάμου. Έχοντας υπόψη: α)Την διάταξη του άρθρ. 13 παρ. 1 του Νόμ. 672/77 «Περί τροποποιήσεως και συμπληρώσεως του Ν.Δ. 530/1970 «Περί Λιμενοφυλάκων» και ετέρων τινών διατάξεων» (Α΄ 235). β)Τη διάταξη του άρθρ. 14 παρ. 9 του από 27.5.1927 Π.Δ. «Περί Διοικήσεως του Εμπορικού Ναυτικού» (104 Α΄). γ)Τη διάταξη του άρθρ. 140 του Ν.Δ. 187/1973 «Περί Κώδικος Ναυτικού Δικαίου» (216 Α΄). δ)Τη με αριθ. 4128/6/92/18.3.92 πρόταση του Αρχηγού του Λιμενικού Σώματος «Ίδρυση Υπολιμεναρχείου στον Άγιο Κήρυκο Ικαρίας». ε)Τη με αριθ. 174/1992 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: Άρθρ.1.-Ιδρύεται στην νήσο Ικαρία Υπολιμεναρχείο με έδρα τον Άγιο Κήρυκο και περιφέρεια δικαιοδοσίας τη νήσο Ικαρία, τις νησίδες Φούρνους και τις ευρισκόμενες γύρω από αυτές βραχονησίδες. Άρθρ.2.-(Τροποποιείται η περίπτ. κζ΄, της παρ. 2 άρθρ. 1 του Β.Δ. 215/73, ανωτ. αριθ. 2). Άρθρ.3.-Από την έναρξη λειτουργίας του ανωτέρω Υπολιμεναρχείου, καταργείται ο Λιμενικός Σταθμός Αγίου Κηρύκου που είχε ιδρυθεί με την αριθ. 27493/3548/3.6.48 (92Β΄/48) απόφαση του Υπουργού Εμπορικής Ναυτιλίας. 20.Β.β.32-33 Περιφέρειες Λιμενικών Αρχών